شوو سین

شوو سین، شوسین، ھەروەھا شو-سوێن (بە ئەکەدی: 𒀭𒋗𒀭𒂗𒍪، پێشتر بە گیمیل سین دەخوێندرایەوە) (نزیکەی ساڵی ٢٠٢٨ی پێش زایین کۆچی دواییی کردووە) پادشای سۆمەر و ئەکەد بووە و چوارەمین پادشای سێیەم ئیمپراتۆریەتی ئور بووە. شوێنی باوکی خۆی ئەمار سینی گرتەوە، و لە ساڵانی ٢٠٣٧-٢٠٢٨ پێش زایین حکومڕانیی کردووە.

 حکومڕانی 
دوای یاخیبوونێکی ئاشکرای ھاووڵاتیانی ئامووری لە چوارەم ساڵی خۆیدا سەرپەرشتی دروستکردنی دیوارێکی قەڵا کرد لەنێوان ڕووبارەکانی فورات و دیجلە، بە مەبەستی وەستاندنی ھەر ھێرشێکی دیکەی ئاموورییەکان. ئەو لەلایەن کوڕەکەی ئیبی سینەوە جێگای گیرایەوە.

شیعرێکی ئیرۆتیک (شەھوەتی) کە لەلایەن ژنێکەوە ئاڕاستەی شوو سین کراوە، لە لەوحێکی مێخیدا بە ناوی ئەستەنبوڵ ٢٤٦١ پارێزراوە. وتاربێژی شیعرەکە گوزارشت لە ئارەزوو و حەسرەتی بەھێزیی خۆی بۆ پادشا دەکات.Fant, Clyde E.; Reddish, Mitchell G. (2008-10-15). Lost Treasures of the Bible: Understanding the Bible Through Archaeological Artifacts in World Museums. Wm. B. Eerdmans Publishing. .Longman, Tremper III; Enns, Peter (2008-06-06). Dictionary of the Old Testament: Wisdom, Poetry & Writings: A Compendium of Contemporary Biblical Scholarship. InterVarsity Press.

لە نووسراوێکدا ھاتووە کە کچەکەی بە ھاوسەرگیری بەخشیوە بە فەرمانڕەوای شیمانوم؛ "کچەکەی وەک بووک دایە شیمانوم. شیمانوم، ھابورا و قەزاکانی دەوروبەری لە پادشا یاخی بوون، کچەکەیان لە شوێنی نیشتەجێبوونەکەی دوورخستەوە." دواتر شوو سین شیمانومی داگیرکرد و کچەکەی لەوێ گەڕاندەوە.Michalowski, Peter, "The Bride of Simanum", Journal of the American Oriental Society, vol. 95, no. 4, pp. 716–19, 1975

 ناوی ساڵەکانی شوو سین 
ناوی ساڵەکانی پاشایەتیی شوسین ھەموویان ناسراون و زانیارییان لەسەر ڕووداوەکانی پاشایەتییەکەی ھەیە. گرنگترینیان بریتین لە:

ساڵی ١: شووسین بوو بە پادشا.

ساڵی ٢: 

ساڵی ٤: شووسین پادشای ئور، شیمانومی لەناوبرد.

ساڵی ٤: شووسین پادشای ئور دیواری ئەموورووی دروستکرد. پێی دەوترێت 'موریق-تیدنیم؛ ڕاگرتنی تیدانوم'.

ساڵی ٦: شووسین پادشای ئور تابلۆیەکی نایابی بۆ ئێنلیل و نینلیل دروستکرد. 

ساڵی ٧: شووسین، پادشای ئور، پادشای چوارگۆشەی جیھان، خاکی زەبسزالی وێران کرد. ساڵی ٩: شووسین پادشای ئور پەرستگای خوداوەند شارای لە ئوما دروست کرد.

 شوێنەوارەکان 
ژمارەیەکی زۆر لە کەلوپەل ھەن کە بە ناوی شووسینەوە کرابوون.

 ئەمانەش ببینە 

 گۆرانییە خۆشەویستییەکەی شوو سین
 مێژووی سۆمەر
 لیستی پادشاکانی سۆمەری

 سەرچاوەکان 

پۆل:پاشاکان
پۆل:ئوور